CELEX: 62019CB0769
Language: bg
Date: 2021-01-14 00:00:00
Title: Дело C-769/19: Определение на Съда (десети състав) от 14 януари 2021 г. (преюдициално запитване от Специализиран наказателен съд — България) — наказателно производство срещу UC, TD (Преюдициално запитване — Член 99 от Процедурния правилник на Съда — Съдебно сътрудничество по наказателноправни въпроси — Директива 2012/13/ЕС — Право на информация в наказателното производство — Член 6 — Право на информация на заподозрените лица или на обвиняемите относно техните права в наказателното производство — Член 47, втора алинея от Хартата на основните права на Европейския съюз — Разглеждане на делото в разумен срок — Национална правна уредба, която предвижда прекратяване на съдебното производство при установени от съда пороци в обвинителния акт — Връщане на делото на прокурора за изготвяне на нов обвинителен акт — Допустимост)

19.4.2021   
            
            
               BG
            
            
               Официален вестник на Европейския съюз
            
            
               C 138/14
            
         
      Определение на Съда (десети състав) от 14 януари 2021 г. (преюдициално запитване от Специализиран наказателен съд — България) — наказателно производство срещу UC, TD
      (Дело C-769/19) (1)
      
      (Преюдициално запитване - Член 99 от Процедурния правилник на Съда - Съдебно сътрудничество по наказателноправни въпроси - Директива 2012/13/ЕС - Право на информация в наказателното производство - Член 6 - Право на информация на заподозрените лица или на обвиняемите относно техните права в наказателното производство - Член 47, втора алинея от Хартата на основните права на Европейския съюз - Разглеждане на делото в разумен срок - Национална правна уредба, която предвижда прекратяване на съдебното производство при установени от съда пороци в обвинителния акт - Връщане на делото на прокурора за изготвяне на нов обвинителен акт - Допустимост)
      (2021/C 138/18)
      Език на производството: български
      
         Запитваща юрисдикция
      
      Специализиран наказателен съд
      
         Страни в главното наказателно производство
      
      UC, TD
      
         При участието на: Специализирана прокуратура
      
         Диспозитив
      
      Член 6, параграфи 1, 3 и 4 от Директива 2012/13/ЕС на Европейския парламент и на Съвета от 22 май 2012 година относно правото на информация в наказателното производство, член 47, втора алинея от Хартата на основните права на Европейския съюз, принципът на предимството на правото на Съюза и правото на зачитане на човешкото достойнство трябва да се тълкуват в смисъл, че допускат национална правна уредба, която при порочен обвинителен акт, чието съдържание е неясно, непълно или противоречиво, в нито един случай не допуска прокурорът да отстрани тези пороци, като ги поправи в разпоредителното съдебно заседание, в което те са констатирани, и задължава съда да прекрати съдебното производство и да върне делото на прокурора за съставяне на нов обвинителен акт.
      
         (1)  ОВ C 27, 27.1.2020 г.